คลังชงครม.ปูสัญจรร่วมกองทุนอาเซียน
&#8220;คลัง&#8221; เสนอ ครม.ตัดสินใจลงขันตั้งกองทุนพัฒนาโครงสร้างพื้นฐานอาเซียนวงเงินจัดตั้ง 1.45 หมื่นล้านบาท
20 ก.พ. 2555

“คลัง” เสนอ ครม.ตัดสินใจลงขันตั้งกองทุนพัฒนาโครงสร้างพื้นฐานอาเซียนวงเงินจัดตั้ง 1.45 หมื่นล้านบาท
แหล่งข่าวจากทำเนียบรัฐบาล เปิดเผยว่า การประชุมคณะรัฐมนตรี (ครม.) สัญจรที่ จ.อุดรธานี วันที่ 22 ก.พ.นี้ กระทรวงการคลังจะเสนอให้ ครม.ให้ความเห็นชอบความตกลงของผู้ถือหุ้นที่เกี่ยวข้องกับกองทุนเพื่อการพัฒนาโครงสร้างพื้นฐานในภูมิภาคอาเซียน และเสนอให้รัฐสภาให้ความเห็นชอบต่อไป
ทั้งนี้ ภายใต้ข้อตกลงดังกล่าวไทยจะลงขันในกองทุนเพื่อการพัฒนาโครงสร้างพื้นฐานในภูมิภาคอาเซียน หรือกองทุน AIF ในวงเงิน 15 ล้านเหรียญสหรัฐ หรือประมาณ 450 ล้านบาท หรือคิดเป็น 3.09% ของเงินกองทุน ที่มีวงเงินจัดตั้ง 485.2 ล้านเหรียญสหรัฐ หรือประมาณ 1.45 หมื่นล้านบาท
แหล่งข่าวเปิดเผยว่า เมื่อข้อตกลงผ่านความเห็นชอบจากรัฐสภาแล้ว ครม.มอบหมายให้กระทรวงการต่างประเทศจัดทำหนังสือมอบอำนาจเต็มให้รัฐมนตรีว่าการกระทรวงการคลังหรือผู้แทนเป็นผู้ลงนามในเอกสารการเข้าร่วมความตกลง ที่แนบท้ายความตกลงฉบับนี้
สำหรับกองทุน AIF มีวัตถุประสงค์เพื่อเร่งรัดการพัฒนาโครงสร้างพื้นฐานภายในและระหว่างพรมแดนของสมาคมประชาชาติแห่งเอเชียตะวันออกเฉียงใต้ และส่งเสริมการใช้เงินออมของอาเซียนเพื่อสนับสนุนการลงทุนโครงสร้างพื้นฐาน
กองทุนเพื่อพัฒนาโครงสร้างพื้นฐานในภูมิภาคอาเซียนจะจดทะเบียนจัดตั้งภายใน 3-4 เดือนนี้ เพื่อระดมเงินจากธนาคารกลางของประเทศสมาชิกอาเซียน 10 ประเทศ จำนวน 500-600 ล้านเหรียญสหรัฐ หลังจากนั้นจะปล่อยกู้ให้กับประเทศสมาชิก
นายอาคม เติมพิทยาไพสิฐ เลขา ธิการคณะกรรมการพัฒนาการเศรษฐกิจและสังคมแห่งชาติ (สศช.) กล่าวว่า ได้เร่งผลักดันโครงการก่อ สร้างทางหลวงพิเศษระหว่างเมือง (มอเตอร์เวย์) เส้นทางบางใหญ่นครปฐมกาญจนบุรี กับโครงการก่อสร้างรถไฟรางคู่ส่วนต่อขยายจากนครปฐมกาญจนบุรี วงเงินรวม 5.2 หมื่นล้านบาท และขยายด่านศุลกากรชายแดนไทยพม่า ที่บ้านน้ำพุร้อน จ.กาญจนบุรี